title: "Beton"
text: "Beton uur fan Zement en S\u00f6n sa \u00fcs uk T\u00f6slachstofi maaket.\n\nWan em diar en Saalt t\u00f6d\u0113r, ken em weetertecht Beton maaki (Wit Wani).\n\nWecht ee\u0111er di Aart\nJen Kubikmeeter Beton wecht ombi 1.800 kg, dit jit 1,8 Tenen. \nDit Wecht ee\u0111er di Aart es 1,8g/cm\u00b3 of 1,8 kg/l of 1,8 t/m\u00b3.\n\nMaakin fan Beton\nEm nemt mener Beton en muar S\u00f6n. Di Zement halt dit t\u00f6hop man di T\u00f6slachstof S\u00f6n drait. \n1:3 jeft en mal hart en \"bl\u00f6\" Beton, fuar \u00d6nerbeton leengt uk 1:4 bit 1:5, senerlig, want em diar en bet Grant of Split me iinsmit.\nEe\u0111er di Krich wiar em knap me Zement, en da jeet dit uk: \"Eins zu acht wird auch noch hacht\", des Beton k\u00fcr em da man sa wechfaagi, di h\u00f6l ek olterfuul \u00fct.\n\nSk\u00fc\u00fcvkaar\nEm ken Beton iinfach iin \u00f6n en Fat of en Sk\u00fc\u00fcvkaar t\u00f6hopr\u00f6\u00f6ri. Wan dit ek sa fuul es, da ken em diarfuar en R\u00f6\u00f6rwerk n\u00fcti.\n\nBetonr\u00f6\u00f6rmaskiin\nEn \u00fc\u0111er Methoodi es di Betonr\u00f6\u00f6rer, diar me en \u00d6nerseeting fan en 600 of 700 W-Motoor bit t\u00f6 160 Litern (Ombi 280 kg) d\u00f6\u00f6rr\u00f6\u00f6ri ken.\n\nBetonr\u00f6\u00f6rauto\n\u00d6n Betonwerki uur di Beton iin \u00f6n en R\u00f6\u00f6rauto me en gurteri Fat smeten, en dit Fat drait h\u00f6m aur di hiili Faart. Wan des Auto bi di Bechstair es, da uur di Beton aur en Rini iin \u00f6n dit Hol leten, hur dit henskel. Som Maskiinem haa uk Betonpompen, diar hur di Beton iinlapt, en da ken dit fuar en Beton-Aurskot of Estrich uk boowen henpompet uur. Dit jit \"Ortbeton\".\n\nBetondiili\nSom Betonwerki maaki uk Betondiili, d\u0101nen dr\u00fcch iinbecht uur. Diar kumt bluat en bet wiit Beton \u00f6ner, dat dit kl\u00fcvt en techt uur.\n\nSkelbeton\nFuar Skelbeton ur en Skel fan Holt becht, aaft kum diar Iirsen iin en da kumt diar di Beton iinpompet. Wan di beton da hart es, kumt di Skel wech, fuar't Miist \u00fcp Skramel. En nii Methoodi es en Skel fan Wuks, dit ken achter\u00f6n we\u0111er wuk maaket uur, en em ken diar nii Skelen fan maaki.\n\nTechnik"